-  ఇంటివద్దే పని చేసి ఫలితాలను చూపండి
-  ఉచితంగా మెట్రో పాస్‌లు, కార్‌ పూలింగ్‌లు
-  నగర వ్యాప్తంగా చిన్నచిన్న కార్యాలయాల ఏర్పాటు
-  ఢిల్లీలో కాలుష్య నియంత్రణకు కార్పొరెట్‌ల కొత్త ఆలోచనలు
-  వినూత్న చర్యలతో ముందుకు వస్తున్న సంస్థలు
     న్యూఢిల్లీ: దేశ రాజధానిలో కాలుష్య నియంత్రణకు గాను సరి-బేసి విధానంలో వాహనాలను అనుమతించే విధానం నేటి నుంచి అమలులోకి రానుంది. ప్రభుత్వం తన వంతుగా పలు కాలుష్య నియంత్రణ చర్యలను చేపడుతున్న నేపథ్యంలో.. స్థానిక కార్పొరెట్‌ సంస్థలకు కూడా ఈ దిశగా దృష్టి సారించాయి. తమ వంతుగా ఢిల్లీని కాల్యుష్య భూతం నుంచి కాపాండేందుకు ఎలాంటి చర్యలు చేపట్టవచ్చో నివేదికలను సమర్పించాల్సిందిగా పలు కంపెనీలు 'మానవ వనరుల శాఖ' అధికారులకు ఆదేశాలు జారీ చేశాయి. ఇందులో చాలా కంపెనీల యాజమాన్యాలకు నివేదికలు కూడా అందాయి. సరి-బేసి విధానం వల్ల ఉద్యోగులు కంపెనీలకు చేరుకోవడంలో పలు ఇబ్బందులు ఎదురు కానున్న నేపథ్యంలో వీటిని కనిష్ఠస్థాయికి తగ్గించేలా కార్పొరేట్లు తమ భవిష్యత్తు విధానాలను రూపొందిస్తున్నాయి. కొన్ని సంస్థలైతే ఇప్పటికే ఇందుకు సంబంధించిన పలు మార్గదర్శకాలను కూడా కంపెనీ ఉద్యోగులకు జారీ చేశాయి. కొన్ని సంస్థలు ప్రత్యేక ఏర్పాట్లను చేశాయి.
ప్రయాణాలు తగ్గించేలా ప్రణాళికలు..
   అంతకంతకు పెరిగిపోతున్న ఢిల్లీ కాలుష్యాన్ని వీలైనంత మేర తగ్గించేందుకు గాను 'మాస్‌ ట్రాన్స్‌పోర్ట్‌' వినియోగాన్ని పెంచేలా చర్యలు తీసుకోవాలన్ని కంపెనీలు నిర్ణయించాయి. సంస్థలోని ఉద్యోగులు విడివిడిగా తలా ఒక్క కారుతో ఆఫీసుకు రావడాన్ని నియంత్రించడం కోసం 'కార్‌ పూలింగ్‌'ను ప్రోత్సహించాలని నిర్ణయించాయి. ఇందుకోసం ప్రత్యేకంగా కంపెనీ తరఫునే 'పూలింగ్‌' వాహనాలను ఏర్పాటు చేసే ఆలోచనలో చేస్తున్నాయి. దీనికి తోడు టెక్నాలజీ బాగా పెరిగిపోయిన ప్రస్తుత పరిస్థితుల్లో ఉద్యోగి ఆఫీసుకు రాకుండానే ఇంటివద్ద నుంచి ఆన్‌లైన్‌ ద్వారా కార్యాలయ పనులను చక్కదిద్దేలా 'వర్క్‌ ఫ్రం హోమ్‌' విధానాన్ని కూడా వీలైనంత గరిష్ఠస్థాయిలో అందుబాటులోకి తేనున్నాయి. 'ఎంతో ముఖ్యమైన పనుంటే గానీ ఆఫీసులకు రండి' అంటున్నాయి. కొన్ని సంస్థలు ఈ దిశగా చర్యలు తీసుకుంటున్నాయి. మరికొన్ని సంస్థలైతే ఉద్యోగులు నగర శివార్లలో కార్యాలయాలకు రాకుండా నరగంలోనే వివిధ ప్రాంతాలలో ఉద్యోగులు వచ్చి పని చేసుకొనేలా 'ప్లగ్‌ అండ్‌ ప్లే' కేంద్రాలను (తాత్కాలిక కార్యాలయాలను )ఏర్పాటు చేయాలని నిర్ణయించాయి. సామూహిక ప్రయాణాలను ప్రోత్సహించేందుకు గాను ఉచితంగా మోట్రో పాస్‌లను అందించే అంశాన్ని కూడా పరిశీలిస్తున్నాయి. 'కార్పొరెట్‌ల సామాజిక బాధ్యత' (సీఎస్‌ఆర్‌) కార్యక్రమం కింద ఈ కార్యక్రమాలను చేపట్టాలని సంస్థలు యోచిస్తున్నాయి. సీఎస్‌ఆర్‌ కింద బడా సంస్థలు లాభాల్లో కొంత శాతాన్ని ఖర్చు చేయాల్సి ఉంటుంది. ఇప్పుడు కాలుష్య నియంత్రణ చర్యల్లో భాగంగా సీఎస్‌ఆర్‌ నిధులను వినియోగించి ఢిల్లీని కాపాడుకోవాలని ఆయా సంస్థలు యోచిస్తున్నాయి.
చర్యలను మొదలు పెట్టిన కంపెనీలు..
   కోకాకోలా, జబాంగ్‌, ప్రైయిస్‌ వాటర్‌కూపర్‌ (పీడబ్ల్యూసీ), కేపీఎంజీ, అమెరికన్‌ ఎక్స్‌ప్రెస్‌, పేటీఎంతో పాటు పలు బడా కంపెనీలు 'కార్ల ఉమ్మడి వాడకం', 'సామూహిక ప్రయాణాలు' వంటి కాలుష్య నియంత్రణ చర్యల్లో పాలు పంచుకోనేలా తమ ఉద్యోగులపై ఒత్తిడి తెస్తున్నాయి. పీడబ్ల్యూసీ ఇండియా సంస్థ తమ ఉద్యోగులకు 'మెట్రోకార్డు'లను అందించి స్థానిక రైళ్లలో ఆఫీసులకు రావాల్సిందిగా కోరుతోంది. దీనికి తోడు వీలైనంత మంది ఉద్యోగులు ఆఫీసులకు రాకుండానే ఇంటివద్ద నుంచే పనులు చక్కబెట్టేలా చర్యలు చేపటింది. ప్రభుత్వ చర్యలకు ఊతం ఇచ్చేందుకు తాము ఈ దిశగా ముందుకు సాగుతున్నట్లు సంస్థ ప్రతినిధి ఒకరు తెలిపారు. దీనికతో తోడు ఉద్యోగులు సంస్థ ప్రధాన కార్యాలయం ఉన్న గుర్‌గావ్‌కు రాకుండా నగరంలో తమకు అనువైన చోటే పని చేసుకొనేలా 'ప్లగ్‌ అండ్‌ ప్లే' కార్యాలయాలను కూడా త్వరలోనే ఏర్పాటు చేయనుంది. కపీఎంజీ సంస్థ కూడా కాలుష్య నియంత్రణకు గాను దాదాపు ఇలాంటి చర్యలనే చేపడుతోంది. పేటీఎం సంస్థ ఉద్యోగులకు ఇప్పటికే అనధికారికంగా 'ఇంటి వద్ద నుండి పని' విధానాన్ని ఉద్యోగులకు విచక్షణ ఆధారంగా అందించాలని నిర్ణయించింది. ఇంటి వద్ద నుంచే పని చేసి ఫలితాలను చూపమనడం మంచి అవకాశమని సంస్థలు అభిప్రాయపడుతున్నాయి. అయితే ఇది అన్ని రకాల ఉద్యోగాలకు సరిపోదని ఢిల్లీ కంపెనీలు అంటున్నాయి. సీట్లో కదలకుండా కూర్చొని కార్యాలయాల్లోని పనులను చక్కబెట్టేవారికి ఇది సరిపోతుందన్నది ఢల్లీీ కేంద్రంగా పని చేస్తున్న పలు టెక్నాలజీ కంపెనీల వాదన. కార్యాలయాలకు వచ్చేందుకు 'ఉమ్మడి కారు' ప్రయాణాలు బాగా ఉపకరిస్తాయని చాలా కంపెనీలు నమ్ముతున్నాయి. ఇందులో భాగంగా ఆయా సంస్థలు తమ సీనియర్‌ అధికారులకు ఈ దిశగా ఆదేశాలను జారీ చేశాయి. పెద్ద ఉద్యోగులు ఈ తరహా చర్యలను చేపడితే కింది స్థాయి ఉద్యోగులు దానిని స్ఫూర్తిగా ముందుకు వస్తారంటూ ప్రచారాలను కూడా మొదలు పెట్లాయి.
మెట్రో స్టేషన్ల నుంచి వాహన సదుపాయాలు..
   కొన్ని కంపెనీలు ఉచిత మెట్రో పాస్‌లను అందించడంతో పోటు ఉద్యోగులు మెట్రో స్టేషన్లలో రైలు దిగాక నిమిషాల్లో వారిని ఆఫీసులకు చేర్చేలా కార్లను, బస్సులను ఏర్పాటు చేస్తున్నాయి. ఈ విషయంలో పేటీఎం సంస్థ అందరికంటే ముందుంది. విధి నిర్వహణ కోసం ఆఫీసులకు వచ్చే వారికోసం సంస్థ ఇప్పటికే పికప్స్‌, డ్రాపింగ్‌లను పెంచింది. పలు టెక్నాలజీ సంస్థలు కూడా ఈ విధానాన్ని అమలులోకి తెచ్చాయి.
మీ స్నేహితులకు రికమెండ్ చెయ్యండి